Στο πρόγραμμα «Ηλεκτρικό ρεύμα για όλους» προχωρά η Περιφέρεια Αττικής και αναλαμβάνει τη δαπάνη επανασύνδεσης της παροχής του ηλεκτρικού ρεύματος στα νοικοκυριά στα οποία έχει γίνει διακοπή, λόγω αδυναμίας πληρωμής του λογαριασμού.

Νέο πρόγραμμα «Ηλεκτρικό ρεύμα για όλους» από την Περιφέρεια Αττικής

Όπως σημειώνεται σε σχετική ανακοίνωση της Περιφέρειας Αττικής, το πρόγραμμα ξεκινά τις παραμονές των εορτών, για να μη μείνει ούτε ένα νοικοκυριό στο σκοτάδι τις γιορτινές ημέρες.

Η νέα περιφερειακή Αρχή έχει εντάξει το πρόγραμμα «Ηλεκτρικό ρεύμα για όλους» στον αναμορφωμένο προϋπολογισμό που κατατέθηκε τον Οκτώβριο, στο πλαίσιο του εξαπλασιασμού των δαπανών για κοινωνικές ανάγκες. Το πρόγραμμα θα διασυνδεθεί με τους δήμους και άλλους κοινωνικούς φορείς, προκειμένου να αποκτήσει μεγαλύτερη διεισδυτικότητα, καλύπτοντας όσο το δυνατόν περισσότερες ευπαθείς κοινωνικές ομάδες.

Οι πολίτες και τα νοικοκυριά στα οποία έχει γίνει διακοπή ρεύματος, αφού προχωρήσουν σε ρύθμιση της οφειλής τους με τον πάροχο ηλεκτρικής ενέργειας (πχ ΔΕΗ), μπορούν να καταθέτουν στην Περιφέρεια Αττικής τα δικαιολογητικά που αναφέρονται παρακάτω και η Περιφέρεια αναλαμβάνει να επιδοτήσει την επανασύνδεση του ηλεκτρικού ρεύματος, πληρώνοντας στον πάροχο την πρώτη δόση της ρύθμισης.

Η Περιφέρεια Αττικής αναλαμβάνει την κάλυψη δαπάνης έως 360 ευρώ ανά παροχή ηλεκτρικού ρεύματος που έχει διακοπεί. Το ποσό των 360 ευρώ είναι το μέγιστο που μπορεί να δοθεί ανά μία παροχή τον χρόνο- στη συγκεκριμένη περίπτωση από την έναρξη του προγράμματος έως τις 31 Δεκεμβρίου 2016. Απαραίτητη προϋπόθεση είναι να έχει εκδοθεί από τον πάροχο ηλεκτρικής ενέργειας εντολή διακοπής παροχής. Η Περιφέρεια θα δέχεται αιτήματα πολιτών ακόμη κι αν αυτά βρίσκονται εκτός του ανωτέρω όρου. Τα αιτήματα θα εξετάζονται και θα κρίνεται εάν συντρέχουν ειδικοί λόγοι για την ικανοποίησή τους λόγω εξαιρετικών συνθηκών.

Οι πολίτες που επιθυμούν να επιδοτηθούν μέσω του προγράμματος «Ηλεκτρικό ρεύμα για όλους» θα πρέπει να καταθέσουν τα ακόλουθα δικαιολογητικά:

1. Ρύθμιση οφειλής με τον πάροχο ηλεκτρικής ενέργειας.

2. Αστυνομική ταυτότητα του ατόμου στο όνομα του οποίου είναι η παροχή ηλεκτρικού ρεύματος.

3. Εντολή διακοπής παροχής ηλεκτρικού ρεύματος για τη συγκεκριμένη παροχή ηλεκτρικού ρεύματος.

4. Αντίγραφο φορολογικής δήλωσης 2014 (για τα εισοδήματα του 2013) του προσώπου στο όνομα του οποίου είναι η παροχή του ηλεκτρικού ρεύματος ή του/της συζύγου του.

5. Τα αιτήματα των πολιτών θα εξυπηρετούνται κατά σειρά ημερομηνίας υποβολής.

Oι πολίτες θα μπορούν να υποβάλουν τις αιτήσεις στα γραφεία Δ/νσεων Δημόσιας Υγείας και Κοινωνικής Μέριμνας των Περιφερειακών Ενοτήτων Αττικής (Τμήμα Κοινωνικής Αλληλεγγύης) τα οποία είναι:

1) Περιφερειακή Ενότητα Κεντρικού Τομέα

Δ/νση Κοινωνικής Μέριμνας- Τμήμα Κοινωνικής Αλληλεγγύης,

Λ. Αλεξάνδρας 196, ΤΚ 115 21- Τηλ. 213 1600 326, -334, -346, -333, -336 -322, -340.

2) Περιφερειακή Ενότητα Νότιου Τομέα

Δ/νση Δημόσιας Υγείας & Κοινωνικής Μέριμνας- Τμήμα Κοινωνικής Αλληλεγγύης,

Ελευθερίου Βενιζέλου 273 & Σόλωνος 133, Καλλιθέα ΤΚ 176 74- Τηλ. 213 210 12 57, 213 210 12 46.

3) Περιφερειακή Ενότητα Βόρειου Τομέα

Δ/νση Δημόσιας Υγείας & Κοινωνικής Μέριμνας- Τμήμα Κοινωνικής Αλληλεγγύης,

Λ. Μεσογείων 448, Αγ. Παρασκευή ΤΚ 153 42- Τηλ. 213 2100 563, 213 2100 587.

4) Περιφερειακή Ενότητα Δυτικού Τομέα

Δ/νση Δημόσιας Υγείας & Κοινωνικής Μέριμνας- Τμήμα Κοινωνικής Αλληλεγγύης,

Ιερά Οδός 294, Αιγάλεω ΤΚ 122 43- Τηλ. 213 2100 956, 213 2100 950.

5) Περιφερειακή Ενότητα Πειραιώς

Δ/νση Δημόσιας Υγείας & Κοινωνικής Μέριμνας- Τμήμα Κοινωνικής Αλληλεγγύης,

Ηρώων Πολυτεχνείου 19, Πειραιάς ΤΚ 185 32- Τηλ. 213 160 18 21, 213 160 18 44.

6) Περιφερειακή Ενότητα Δυτικής Αττικής

Δ/νση Δημόσιας Υγείας & Κοινωνικής Μέριμνας- Τμήμα Κοινωνικής Αλληλεγγύης,

Εθνικής Αντιστάσεως 80, Ελευσίνα, ΤΚ 192 000- Τηλ. 213 160 13 48, 213 160 13 38.

7) Περιφερειακή Ενότητα Aνατολικής Αττικής

Δ/νση Δημόσιας Υγείας & Κοινωνικής Μέριμνας- Τμήμα Κοινωνικής Αλληλεγγύης,

17ο χλμ. Λ. Μαραθώνος, Παλλήνη ΤΚ 153 51- Τηλ. 213 200 5272, 213 200, 213 200 52 49.

8) Περιφερειακή Ενότητα Νήσων

Δ/νση Δημόσιας Υγείας, Κοινωνικής Μέριμνας, Υγειονομικού Ελέγχου και Περιβαλλοντικής Υγιεινής- Τμήμα Κοινωνικής Αλληλεγγύης,

Δημοσθένους 1, Πειραιάς ΤΚ 185 31- Τηλ. 213 16 18 524, 213 16 18 567.

Για οποιαδήποτε πληροφορία οι ενδιαφερόμενοι μπορούν να απευθύνονται στο τηλεφωνικό κέντρο της Περιφέρειας Αττικής τηλ. 1539, Δ/νση Εξυπηρέτησης του Πολίτη και Οργάνωσης (Τμήμα Ενημέρωσης του Πολίτη), Λ. Συγγρού 80- 88, 3ος όροφος (γραφείο 302), στάση μετρό Fix- Τηλ. 213 20 65 116, 213 20 65 023, 213 20 65 014, 213 20 65 083.